赵嘏
残句
浮云悲晚翠，落日泣秋风。
语风双燕立，袅树百劳飞。
松岛鹤归书信绝，橘州风起梦魂香。
徒知六国随斤斧，莫有群儒定是非。
一千里色中秋月，十万军声半夜潮。
梁王旧馆已秋色，珠履少年轻绣衣。
池上昔游夫子凤，云间初起武侯龙。
亭分楚寺依依树，水应公台夜夜琴。
鸲鹆舞酣人自醉，琵琶声缓客初来。
夜吟孤枕潮声近，晚过千山雪气寒。
望腊早花缘树见，随岩寒水隔林闻。
宿处客尘随夜静，尘中烟水向人闲。
太宗皇帝真长策，赚得英雄尽白头。
芸台四部添新库，秘殿三年学老郎。